’ દરમિયાન મધ્ય ઝોન જેવા ગીચ વિસ્તારમાં કે દૂરના પૂર્વના વિસ્તારમાં કેટલાક સફાઇ કર્મચારીઓ જાહેરમાં રોડ પર કચરો બાળતા હોવાની ફરિયાદો ઊઠી છે, જોકે આ અંગે સ્થાનિક કોર્પોરેટરો કહે છે કે રિલીફરોડ, ગાંધીરોડ અને ઘીકાંટા જેવા વેપારી વિસ્તારમાં તંત્ર રા‌ત્રિ સફાઇ કરતું નથી તેમજ દુકાનના કચરાને એકઠો કરવા કન્ટેનરની વ્યવસ્થા કરતું નથી, જેના કારણે કચરો બાળીને વાતાવરણમાં વાયુ પ્રદૂષણ ફેલાવવામાં સ્થાનિક સફાઈ કર્મચારી પણ સામેલ થાય છે, જોકે પરેશ પટેલ કહે છે કે રસ્તા પર કચરો બાળવાની ફરિયાદ હજુ સુધી મને મળી નથી.